Цудоўна, калі мы ведаем свае правы, але найперш трэба ведаць і выконваць уласныя абавязкі. Паважаць законы краіны, шанаваць сваіх бацькоў, старэйшых людзей, прадстаўнікоў іншых нацыянальнасцяў, дапамагаць малодшым, старанна вучыцца, берагчы прыроду… І гэты спіс можна працягваць бясконца. Падрабязней пра гэта гаварыла Алена Басікірская. Акрамя таго, яна пазнаёміла гасцей са сваёй творчасцю. Прачытала апавяданне пра хлопчыка Сцёпку, якога бацькі старанна ўкладвалі спаць, вершы з аманімічнымі рыфмамі і іншыя гумарыстычныя творы для аўдыторыі малодшага ўзросту. Пасля дзеці самастойна нагадалі свае абавязкі, за кожны правільны адказ атрымлівалі пачастунак.